CELEX: E2021P0003
Language: sl
Date: 2021-07-01 00:00:00
Title: Zahtevek za svetovalno mnenje Sodišča Efte, ki ga je 1. julija 2021 vložilo sodišče Oslo tingrett v zadevi PRA Group Europe AS proti Staten v/Skatteetaten (Zadeva E-3/21) 2021/C 426/06

21.10.2021   
            
            
               SL
            
            
               Uradni list Evropske unije
            
            
               C 426/9
            
         
      Zahtevek za svetovalno mnenje Sodišča Efte, ki ga je 1. julija 2021 vložilo sodišče Oslo tingrett v zadevi PRA Group Europe AS proti Staten v/Skatteetaten
      (Zadeva E-3/21)
      (2021/C 426/06)
      Pri Sodišču Efte je bil z dopisom z dne 1. julija 2021, ki ga je poslalo sodišče Oslo tingrett (Okrožno sodišče v Oslu) in ga je tajništvo Sodišča Efte prejelo 2. julija 2021, vložen zahtevek za svetovalno mnenje v zadevi PRA Group Europe AS proti Staten v/Skatteetaten glede naslednjih vprašanj:
      
                  1.
               
               
                  Ali obstaja omejitev v smislu člena 31 Sporazuma EGP v povezavi s členom 34, kadar prispevki norveških družb znotraj skupine povečajo največji odbitek za obresti in s tem pravico do odbitka obresti na dolg do povezanih družb v skladu s pravilom o omejenem odbitku obresti, kar je možnost, ki v skladu z norveškimi davčnimi pravili ni na voljo za naložbe družb iz EGP ali vanje?
               
            
                  2.
               
               
                  Ali je družba iz EGP, ki je v skupini z norveško družbo, v primerljivem položaju kot norveška družba, ki je v skupini z drugo norveško družbo, in kakšen pomen ima za oceno primerljivosti dejstvo, da družba iz EGP norveški družbi dejansko ni prispevala znotraj skupine, temveč ji je dala posojilo?
               
            
                  3.
               
               
                  V primeru omejitve: Kateri razlogi v splošnem interesu lahko upravičijo tako omejitev?